“ทองไทย” ลงพรวด 250 บ. ตามตลาดโลก รับแรงกดดัน ดอลล์แข็งค่า-วัคซีนต้าน “โควิด” คืบ
"สมาคมค้าทองคำ" รายงานราคาทอง เปิดตลาดเช้านี้ “ทองไทย” ลงพรวด 250 บ. ตามตลาดโลก รับแรงกดดัน ดอลล์แข็งค่า-วัคซีนต้าน “โควิด” คืบ ทำทองคำแท่งหลุด 28,000 บ.
"สมาคมค้าทองคำ" รายงานราคาทอง เปิดตลาดเช้านี้ “ทองไทย” ลงพรวด 250 บ. ตามตลาดโลก รับแรงกดดัน ดอลล์แข็งค่า-วัคซีนต้าน “โควิด” คืบ ทำทองคำแท่งหลุด 28,000 บ.
24 ก.ย. 2563

สมาคมค้าทองคำ รายงานราคาทอง (96.5%) วันนี้ (24 ก.ย..63) เมื่อเวลา 09.27 น.ที่ผ่านมา ร่วงหนักเป็นวันที่ 3 โดยวันนี้เปิดตลาดร่วงพรวดเดียว 250 บาท เมื่อเทียบกับประกาศราคาซื้อขายครั้งสุดท้ายของวันพุธ ที่มีการประกาศราคาทั้งหมด 12 รอบ (คงที่ 1/ ลง 7 / ขึ้น 4) ราคารวมปรับลดลง 150 บาท
โดยราคาทองคำแท่ง รับซื้ออยู่ที่บาทละ 27,800.00 บาท ขายออกที่ราคาบาทละ 27,900.00 บาท
ทองรูปพรรณ รับซื้ออยู่ที่ราคาบาทละ 27,303.16 บาท ขายออกที่บาทละ 28,400.00 บาท
ราคาทองคําตลาดโลกเช้านี้เคลื่อนไหวที่บริเวณ 1,864 ดอลลาร์ หลังจากปิดตลาดเมื่อคืนที่ผ่านมาร่วงหนัก 39.3 ดอลลาร์ หลุดระดับ 1,900 ดอลลาร์ สู่ระดับ 1,868.4 ดอลลาร์ เนื่องมาจากยังคงได้รับแรงกดดันจากการแข็งค่าของสกุลเงินดอลลาร์สหรัฐ รวมถึง ความคืบหน้าเกี่ยวกับการผลิตวัคซีนต้านไวรัสโควิด-19 หลังจากบริษัท จอห์นสัน แอนด์ จอห์นสัน เปิดเผยว่า ได้เริ่มทำการทดลองวัคซีนต้านไวรัสโควิด-19 ในเฟส 3 แล้ว โดยจะมีอาสาสมัครเข้าร่วมในโครงการถึง 60,000 ราย